17. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 49623 της 4 Ιουλ./13 Σεπτ. 1972  (ΦΕΚ Β΄705) Περί καθορισμού των ειδικών τυπικών προσόντων διορισμού εις τον εισαγωγικόν βαθμόν των Κλάδων Διευθυνούσης Αδελφής και Νοσοκόμων της Οδοντιατρικής Σχολής του Πανεπιστημίου Αθηνών. Έχοντες υπ’ όψιν: 1) Το άρθρ.7(παρ.5) του Β.Δ. της 23/31.12.1955 «περί εφαρμογής του Υπαλληλικού Κώδικος επί των υπαλλήλων Νομικών Προσώπων Δημοσίου Δικαίου», 2)την γνώμην της Συγκλήτου του Πανεπιστημίου Αθηνών την διατυπωθείσαν κατά την συνεδρίαν αυτής την 7.3.1972 και 3)την υπ’ αριθ. 527/9.6.1972 σύμφωνον γνώμην του Ανωτάτου Συμβουλίου Δημοσίων Υπηρεσιών, αποφασίζομεν: Ως ειδικά τυπικά προσόντα διορισμού εις τον εισαγωγικόν βαθμόν των δια του υπ’ αριθ.291/1965 Β.Δ/τος (Φ.Ε.Κ. 74 τ.Α΄/1965) προβλεπομένων κλάδων Διευθυνούσης Αδελφής και Νοσοκόμων της Οδοντιατρικής Σχολής του Πανεπιστημίου Αθηνών καθορίζονται τα κάτωθι: α) Δια τον κλάδον Διευθυνούσης Αδελφής πτυχίον Σχολής Αδελφών Νοσοκόμων τριετούς φοιτήσεως ή Σχολής Αδελφών Νοσοκόμων και Επισκεπτριών τετραετούς φοιτήσεως και τριετής τουλάχιστον προϋπηρεσία ως αδελφής νοσοκόμου παρά Πανεπιστημιακώ ή άλλω Νοσοκομείω. β) Δια τον κλάδον Νοσοκόμων πτυχίον Σχολής Αδελφών Νοσοκόμων μονοετούς φοιτήσεως ή πρακτική νοσοκόμος έχουσα διετή τουλάχιστον προϋπηρεσίαν παρά Πανεπιστημιακώ ή άλλω Νοσιλευτικώ Ιδρύματι ή Κλινική. Η παρούσα δημοσιευθήτω δια της Εφημερίδος της Κυβερνήσεως. 